钦定古今图书集成/明伦汇编/皇极典/第250卷 > 书经 > 益稷
## 钦定古今图书集成/明伦汇编/皇极典/第250卷 > 书经 > 益稷

帝庸作歌曰：“敕天之命，惟时惟几。”

〈蔡传〉敕，戒敕也。几，事之微也。“惟时”者，无时而不戒敕也。“惟几”者，无事而不戒敕也。盖天命无常，理乱安危相为倚伏。今虽治定功成，理备乐和，然顷刻谨畏之不存则怠荒之所自起，毫发几微之不察则祸患之所自生，不可不戒也。